ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ms id id id ms id id ms ms ms id id id id ms id id ms sq id id ms id ms id id id id id ms id ms id id id id id id id id ms id ms id id id id ms ms ms id id id hy hy hy eo id eo id ms sl ms ms id fi it fr ms it fr en ms ms en en en en en en en id id ms id id en id id jv ms id id it es id id en id ms ms ms ms ms ms
Apa Maksud Amang Seksual Fizikal? Sesiapa Sahaja Boleh Jadi Mangsa!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Apa Maksud Amang Seksual Fizikal? Kenal Pasti, Sebab Bukan Kanak-kanak Sahaja Mangsanya!
Ditulis oleh Fatin Zahra Disemak pada seminggu lalu
Disemak secara perubatan oleh Panel Perubatan Hello Doktor
Sejak minggu lepas, kecoh sana sini media memperkatakan kes amang seksual fizikal yang melibatkan selebriti popular dengan remaja lelaki malahan terbaharu, bapa dengan anaknya. Apa maksud amang seksual fizikal? Adakah amang seksual, gangguan seksual dan rogol adalah perkara yang sama?
Sebenarnya, semua perkara di atas mempunyai makna yang sedikit berbeza. Anda juga perlu tahu bahawa amang seksual bukan sahaja berlaku kepada kanak-kanak. Ia boleh berlaku kepada orang dewasa juga. Sesiapa sahaja boleh menjadi mangsa gangguan seksual.
Oleh sebab itu, anda perlulah tahu apa maksud amang seksual fizikal serta apa yang anda perlu lakukan jika menjadi mangsa gangguan seksual. Jom, ikuti penerangan kami dalam artikel di bawah!
Untuk mendapatkan lebih banyak informasi tentang Kesihatan Mental, sila dapatkannya di sini.
Apa maksud gangguan seksual?
Gangguan seksual merupakan satu tingkah laku yang jelik, memalukan atau menakutkan. Ia boleh berlaku dalam bentuk tulisan, percakapan atau fizikal secara bersemuka atau atas talian.
Semua orang boleh mengalami gangguan seksual tanpa mengira jantina. Jika ia berlaku di tempat kerja, sekolah atau universiti, gangguan seksual boleh menjadi satu bentuk diskriminasi.
Antara contoh gangguan seksual:
Memegang atau melakukan sentuhan fizikal tanpa kerelaan anda.
Membuat sebarang komen yang mempunyai makna seksual.
Meminta anda melakukan perkara-perkara seksual.
Memandang anda tanpa henti.
Sering bertanya mengenai kehidupan seksual anda.
Walaupun anda tidak mengatakan TIDAK atau NO secara serta-merta, namun ia masih dikira sebagai gangguan seksual.
Sebagai contoh, anda mungkin ketawa kerana menganggap sentuhan atau jenaka tersebut hanyalah satu bentuk gurauan semata-mata, atau anda takut untuk memberikan reaksi negatif kerana pelaku merupakan orang yang mempunyai jawatan yang lebih besar atau lebih senior daripada anda.
Apa maksud amang seksual fizikal?
Amang seksual atau sexual assault berlaku apabila anda dipaksa, ditekan atau ditipu untuk melakukan sebarang bentuk aktiviti seksual seperti memegang, mencium atau melakukan seks tanpa kerelaan.
Amang seksual juga merupakan satu bentuk gangguan seksual. Sebagai contoh, jika seseorang memaksa anda mencium atau memegang anda tanpa rela, ia boleh dikira sebagai amang seksual dan juga gangguan seksual.
Contoh amang seksual lain ialah sebarang sentuhan yang tidak patut, merogol atau memaksa anda melakukan aktiviti seksual.
Lindungi Anak Anda daripada Kejadian Rogol
Gurauan Berbau Lucah Pun Satu Gangguan Seksual, Jangan Gurau Berlebihan!
Apa maksud amang seksual fizikal dan bezanya dengan rogol?
Setelah mengetahui apa maksud amang seksual fizikal, anda juga perlu tahu apakah maksud rogol.
Rogol adalah salah satu contoh keganasan seksual. Ia berlaku apabila anda tidak mahu melakukan seks dengan seseorang. Rogol juga merupakan satu jenayah.
Tidak ada sesiapa yang ingin dirogol. Oleh sebab itu, 100% kesalahan adalah di atas bahu pelaku.
Di Malaysia, maksud rogol ialah perbuatan memasukkan zakar ke dalam faraj tanpa kerelaan mangsa. Jika mangsa berusia bawah 16 tahun, seks dikira sebagai rogol statutori.
Benar, ada yang dirogol oleh orang yang tidak dikenali. Walau bagaimanapun, sebahagian besarnya dilakukan oleh individu yang mengenali mangsanya.
Menurut statistik daripada Pusat Kawalan dan Pencegahan Penyakit (CDC), hampir 90% mangsa rogol mengakui mereka mengenali pelakunya.
Jika anda rasa bersalah ketika melakukan seks, anda masih boleh minta pasangan untuk berhenti. Mereka perlu berhenti dan hormat keinginan anda, walaupun pasangan adalah suami anda.
Jika anda tidak mahu melakukan seks dengan sesiapa atau dipaksa: ia adalah satu bentuk amang seksual dan juga rogol.
Ada mengenali seseorang yang menjadi mangsa rogol? Ikuti penerangan kami di sini.
Pentingnya keizinan atau consent!
Tidak ada consent atau keizinan jika mangsa:
Sedang tidur, tidak menyedarkan diri, mabuk ataupun sedang di bawah pengaruh dadah.
Ditekan, dimanipulasi atau ditipu untuk berkata ‘ya’.
Terlalu muda untuk memberi keizinan.
Keizinan boleh ditarik balik pada bila-bila masa, termasuklah ketika seks sedang berjalan.
Walaupun seseorang bersetuju untuk melakukan seks pada awalnya, namun itu bukanlah lesen untuk anda melakukannya lagi pada masa akan datang.
Bagaimana ia boleh mempengaruhi mental dan fizikal anda?
Jika anda pernah mengalami amang seksual atau gangguan seksual, ia mungkin akan membuatkan anda:
Rasa tertekan, gelisah atau alami depresi.
Tidak berminat untuk bersosial.
Mengalami simptom fizikal disebabkan stres seperti sakit kepala, sakit belakang atau masalah tidur.
Sukar untuk fokus di tempat kerja.
Mangsa gangguan seksual boleh membuat laporan polis. Jangan lupa, bukan wanita sahaja yang menjadi mangsa amang seksual, lelaki juga sama.
Rogol bukan salah anda! Ia 100% salah pelaku! Kami berharap, artikel ini dapat membantu anda faham apa maksud amang seksual fizikal serta contoh-contohnya.
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
Defining Rape and Sexual Assault. https://www.sutterhealth.org/health/teens/abuse-violence/defining-rape-sexual-assault. Accessed on September 22, 2022.
Rape. https://www.wccpenang.org/pamphlets-rape/. Accessed on September 22, 2022.
Sexual Assault & Sexual Harassment. https://www.equalrights.org/issue/equality-in-schools-universities/sexual-harassment/. Accessed on September 22, 2022.
Sexual Harassment. https://www.rainn.org/articles/sexual-harassment. Accessed on September 22, 2022.
Types Of Sexual Assault. https://www.marshall.edu/wcenter/sexual-assault/types-of-sexual-assault/. Accessed on September 22, 2022.
What is consent? https://rapecrisis.org.uk/get-informed/types-of-sexual-violence/what-is-rape/. Accessed on September 22, 2022.
What Is Sexual Harassment? https://www.awam.org.my/awamresources/sexual-harassment/. Accessed on September 22, 2022.
4 Kitaran Tindak Balas Seksual Yang Kita Semua Mungkin Tidak Tahu Jika Belum Baca Ini!
Bukan Mudah Bagi Mangsa Serangan Seksual, Pulihkan Semangat Dengan 6 Langkah Ini!
Ditulis oleh Fatin Zahra Disemak pada seminggu lalu
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.